Diari Oficial de la Generalitat Valenciana


Sumari del DOGV 8212, del 15-01-2018 (2018/150)

RESOLUCIÓ de 15 de desembre de 2017, del director general de Política Educativa, per la qual es resol la convocatòria d'ajudes econòmiques destinades als centres privats concertats per al desenvolupament de la compensació educativa, per al curs 2017-2018.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8212

Data del DOGV
:   15-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/150


Data del document
:   15-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 15 de desembre de 2017, del director general de Política Educativa, per la qual es resol la convocatòria d'ajudes econòmiques destinades als centres privats concertats per al desenvolupament de la compensació educativa, per al curs 2017-2018. [2018/150]  
Per Resolució de 13 de novembre de 2017, de la Conselleria d'Educació, Investigació, Cultura i Esport, es van convocar ajudes econòmiques destinades als centres privats concertats per al desenvolupament de la compensació educativa, per al curs 2017-2018 (DOGV 8171, 16.11.2017).  
Vista la proposta de resolució definitiva, elevada per l'òrgan instructor, de la convocatòria d'ajudes econòmiques destinades als centres privats concertats per al desenvolupament de la compensació educativa, per al curs 2017-2018.  
En virtut del que disposa el resolc desé i d'acord amb l'esmentada Resolució de 13 de novembre de 2017, resolc:  
  
Primer  
Assignar als centres privats concertats seleccionats que figuren en l'annex I les ajudes econòmiques que s'indiquen en cada cas, les quals es finançaran a càrrec del capítol IV de la secció, servei, centre gestor i programa 19.70.99.830.34, línia de subvenció S0072000, destinada a la compensació educativa per a l'exercici 2017, amb una assignació total de 140.192,58 - (138.392,58 - per actuacions de compensatòria i la valoració de la tasca social, i 1800 - per al desenvolupament del programa PASE).  
  
Segon  
Declarar centres no seleccionats els assenyalats en l'annex II d'aquesta resolució pels motius que s'hi indiquen.  
  
Tercer  
L'entrega de l'assignació econòmica es realitzarà, una vegada concedida i justificada, per transferència bancària al centre docent per mitjà d'ordre de pagament en ferm, a proposta de la Conselleria d'Educació, Investigació, Cultura i Esport, a càrrec del pressupost anual de l'exercici 2017, tal com s'estableix en el resolc catorzé de la convocatòria.  
  
  
Quart  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, d'acord amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de l'òrgan que la dicta, en el termini d'un mes computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que els interessats puguen presentar qualsevol altre recurs que consideren pertinent.  
  
València, 15 de desembre de 2017.- El director general de Política Educativa: Jaume Fullana Mestre.